*Par atbilžu sniegšanu atklātā konkursā* *“Maksājumu pieņemšana Rīgas satiksmes mobilajā lietotnē un tīmekļa vietnē”(ID Nr.RS/2025/32)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumus par atklāta konkursa “Maksājumu pieņemšana Rīgas satiksmes mobilajā lietotnē un tīmekļa vietnē” (ID Nr.RS/2025/32) nolikumā (turpmāk – Nolikums) ietvertajām prasībām.

**Jautājumi:**

* *Plānotais ieviešanas sākuma datums un termiņš?*
* *Vai ir noteikti konkrēti starpposma mērķi vai termiņi ieviešanas periodā, kurus mums būtu svarīgi ņemt vērā?*

**Atbilde:**

Atklāta konkursa nolikumam pievienotajā Līguma projektā noteikts:

*“3.1. Pakalpojuma ietvaros Izpildītājs Pasūtītāja noteiktajos termiņos sniedz tehnisko atbalstu Pasūtītājam Pakalpojuma ieviešanas gaitā, Pakalpojuma testa vides nodrošināšanu darbības atkļūdošanai, tehniskā atbalsta sniegšanu maksājumu servisa lietošanas laikā, kā arī Izpildītāja un Pasūtītāja savstarpējo norēķinu administrēšanu.*

*3.2. Pakalpojuma ieviešanu Mobilajā lietotnē un Tīmekļa vietnē Pasūtītājs veic pats vai iesaistot sadarbības partnerus citu līgumu ietvaros.*

*3.3. Izpildītājs uzsāk Pakalpojuma sniegšanu ar brīdi, kad Pasūtītājs ir ieviesis Pakalpojumu Mobilajā lietotnē un / vai Tīmekļa vietnē.”*

Papildus paskaidrojam, ka precīzs termiņš pakalpojuma sniegšanas uzsākšanai nolikumā nav noteikts, jo atkarībā no tā, kuram piegādātājam tiks piešķirtas iepirkuma līguma slēgšanas tiesības, integrācijas process var būt atšķirīgs, bet orientējošais (vēlamais) termiņš ir 1 mēneša laikā no līguma noslēgšanas.

Iepirkumu komisijas priekšsēdētāja Karīna Meiberga